Hei! Olet tervetullut jatkamaan löytöretkeä -
Johanneksen evankeliumiin.
Nyt tutkimme lukuja 13-17.
Kuulemme Jeesuksen jäähyväispuheen.
Olet tervetullut kuulemaan ihmeellistä Jumalan rakkauden puhetta.
Vanhan testamentin vertauskuvat aukeavat.
Vesi kuvaa niin puhdistusta kuin pelastusta.
Olemme kuulleet kertomukset Kaanaan häistä, Sykarin kaivolta, -
Betesdan lammikolta. Kaikissa niissä vesi on ollut se elementti, -
joka on tullut esille. Elävä vesi kuvaa pelastusta Jeesuksessa.
Jeesus tekee kaiken uudeksi. Hän muuttaa vedenkin viiniksi.
Jeesus antaa meille elävää vettä.
Puhdistusmenojen sijaan todellisesti synnit anteeksi.
Jeesus antaa uuden elämän, todellisen elämän.
Sapatin Herra on suurempi kuin sapatti.
Uskonnon sijalle tulee usko elävään Jumalaan, -
lakirituaalien sijaan jatkuva elävän Jumalan läsnäolo.
Muistamme Vanhan testamentin profeettojen ennustuksia.
Jesaja sanoi luvussa 12, jae 3:
Sakarjan kirjan luvussa 13, jakeessa 1 sanotaan:
Mitä onkaan tämä puhdistuminen?
Tutkimme Johanneksen evankeliumin lukua 13. Siinä sanotaan näin:
He olivat kokoontuneet aterialle ja Hän nousi aterialta.
Jeesus puhuu omilleen rakkaudestaan -
eikä vain puhu, vaan osoittaa sen pestessään opetuslasten jalat, -
juutalaisille halveksituimman ruumiinosan.
Opetuslapset saattoivat olla tilanteesta alkuun hyvin järkyttyneitä.
Jalkojen pesu oli orjien tehtävä.
Juuri jalkojen pesu kertoo unohtu- mattomasti Jeesuksen rakkaudesta.
Opetuslapset jäävät maailmaan. He tarvitsevat pesun.
Jeesus tietää jälleen kyllä, mitä Hän tekee.
Samalla tässä on viesti meille. Mekin tarvitsemme -
joka päivä pesun Jeesuksen verellä.
Mitä meille tässä puhutaan?
Pietarin reaktio kertoo luonnollisen ihmisen reaktiosta.
On noloa jättäytyä Jeesuksen rakkauden varaan.
Se, että vain jalat pestään, -
kertoo Jeesuksen ristinkuoleman merkityksestä.
Ristinkuolema merkitsee täyttä sovitusta, -
täyttä syntien anteeksiantoa.
Joka turvaa Jeesukseen Vapahtajanaan, -
saa täydellisesti synnit anteeksi.
Siihen viittaa kristillinen kaste.
Mutta sitten, kun kuljemme tätä elämän matkaa, -
jalkamme likaantuvat.
Tarvitsemme jalkojemme pesua. Siitä kertoo rippi.
Mielellemme painamaan jäävät synnit kerromme ripissä -
ja meille luetaan syntien anteeksianto siinä.
Saamme uskoa matkalla kertyneen syntikuorman anteeksi.
Mitä tarkoittaa syntien tunnustaminen ja sovitus?
Anteeksianto ja puhtaus tulevat siitä, -
että itse asiassa tartumme Jumalan Sanan lupauksiin.
Otamme vastaan sen, mitä meille puhutaan.
Tunnustaminen tarkoittaa oikeastaan 'sanoa samaa'.
Sanomme samaa syntisyydestämme kuin mitä Jumala Sanassaan sanoo.
Silloin mukaudumme, suostumme Jumalan tahtoon -
ja meille luetaan myös se sovituksen sana.
On hyvä muistaa, että Jeesusta ei todellakaan tarvitse uhrata -
joka kerta uudestaan. Hän on kerran kuollut Golgatan ristillä -
meidän kaikkien ihmisten edestä. Hän on sanonut: "Se on täytetty."
Ja ajattele! Se on täytetty sinunkin kohdallasi.
Nytkin saat uskoa, että Jeesuksen veri pesee puhtaaksi -
sinut kaikista synneistäsi.
Jalkojen pesulla on myös toinen vahva sanoma.
Palvelkaa ja rakastakaa toisianne.
Jeesus sanookin tässä yhteydessä opetuksen sanan:
Siirrymme lukuun 14, joka on otsikoitu Tie, totuus ja elämä.
Tunnetut sanat: Jeesus on tie, totuus ja elämä.
Mitä tämä tarkoittaakaan?
Jeesus aloittaa tässä puheensa valtavilla lohdutuksen sanoilla:
Mitä on tuo tien tunteminen?
Kristitystä puhutaan toisinaan sanoilla 'tien kulkija'.
Jeesuksen sanojen taustalla se, että hän tietää, -
mitä seuraavina päivinä tapahtuu. Hän tietää, -
että opetuslapsilla on edessään synkkä yö -
ja lamaannuttavat kolme päivää.
Hän vahvistaa omiensa uskoa ennen pitkäperjantain tapahtumia.
Jeesuksen tärkein tehtävä on edessä: -
kuolema Golgatan ristillä, sovituskuolema.
Opetuslapsille se tulee olemaan kova koetus, -
Jeesukselle itselleen hirvittävän kärsimyksen paikka.
Jeesus valmistaa opetuslapsiaan.
Jatkakaamme evankeliumin Sanan lukemista:
Mistä Jeesus puhuu? Hän on tie, totuus ja elämä.
Hän ei ole vain yksi niistä, -
jotka osoittavat tietä, jota meidän tulee kulkea.
Hän itse on tie. Me kuljemme Jeesus-tietä.
Ihmeellinen tie, joka kantaa kulkijaansa.
Jeesus ei ole vain yksi totuuden- puhujista. Hän on itse totuus.
Tässä ajassa on monia uskontoja ja monia uskomuksia.
Kukin väittää omaavansa totuuden, -
mutta todellisesta totuudesta voi puhua vain Hän, joka on itse totuus.
Jeesus on elämä. Jeesus ei ole vain elämästä puhuja, -
vaan Hän on elämä, elämän antaja. Hän on kuoleman voittaja.
Kukaan uskonnon perustaja, inhimillinen ihminen ei ole kuollut -
meidän puolestamme Golgatan ristillä, niin kuin Jeesus kuoli.
Kukaan toinen ihminen ei ole kuoleman voittaja, kuten Jeesus on.
Jeesus yksin on tie taivaaseen perille.
Kuinka tarpeen meidän onkaan tuntea tämä Jeesus!
Hänet Persoonana, elävänä Vapahtajana.
Vapahtajana, joka antaa meille ihmeellisen lupauksen:
Helluntain ihme: Pyhän Hengen vuodatus kaiken lihan päälle, -
kaikkien ihmisten osaksi. Voi, mikä valtava ihme!
Tässä on avattu sen merkitystä.
Hän pysyy meidän luonamme.
Kristitty ei elämässään ole koskaan yksin.
Jumala on aina läsnä. Jeesus on aina läsnä Pyhän Henkensä kautta.
Tässä meille aletaan opettaa myös oikeaa rukousta.
Oikea rukous on rukousta Jumalan mielen mukaan.
Että Hänen Sanansa saa ohjata meitä, -
vaikuttaa meissä tahtomista ja tekemistä.
Tällöin rukoilemme Jumalan mielen mukaan.
Pyhä Henki itse on rukousopettajamme.
Jeesus jatkaa puhettaan:
Tässä on Pyhän Hengen merkitys.
Me näemme, me elämme. Elämme uutta elämää Pyhässä Hengessä.
Siinä Jeesus on läsnä meidän elämässämme.
Raamattu opettaa meitä sanomaan sen oikein: -
me olemme Hänessä, Hän on meissä.
Hän ei ole ikään kuin jossain kauempana, vaan todellisesti läsnä.
Voi, tätä ihanaa Jumalan valtakunnan todellisuutta!
Jeesus opettaa meitä vielä:
Tässä puhutaan meille tärkeää asiaa.
Maailmassa on tietyllä tavalla muotia puhua rakkaudesta.
Mutta kuka puhuu todellisesta rakkaudesta?
Hän, joka puhuu myös totuudesta.
Ja tässä sanotaan totuus: Jumalan tahdon noudattaminen.
Se on todellista rakkautta.
Tähän rakkauteen meitä kutsutaan.
Jeesus lupaa meille jotain ihmeellistä:
Näitä vahvistuksen sanoja Jeesus puhuu opetuslapsilleen, -
valmistaa heitä tulevaan, mutta vielä on tärkeää opetettavaa.
Menemme lukuun 15, jossa puhutaan tosi viinipuusta. Jeesus sanoo:
Mistä Jeesus tässä puhuu meille?
Meille puhutaan elämästä Hänessä. Elämä Kristuksessa.
Siitä piirretään eteemme kuva: -
Jeesus on viinipuu. Me olemme viinipuun oksia.
Auringonvalo osaltaan synnyttää elämää.
Kukat puhkeavat. Hedelmät kypsyvät.
Kaikki se syntyy, mikä on tarpeen, kun oksa on osa puuta.
Tässä on meille opetus: pysy Kristuksessa.
Silloin sinun elämäsi on oikealla perustalla, -
ja kaikki se tapahtuu, mitä pitääkin.
Tässä puhutaan myös huolenpidosta. Se on oikea sana.
Hedelmättömät oksat leikataan pois. Hedelmää tuottavia karsitaan.
Elämä Kristuksessa on todellista ja jatkuvaa.
Tämä vertaus kertoo Jeesuksesta syvällisesti.
Taustana on Jesajan kertomus viinitarhasta.
Voit lukea sen Jesajan kirjan luvusta 5.
Siinä Israel kuvaa viinitarhaa. Jumala on viinitarhuri.
Israel epäonnistui osassaan Jumalan kansana.
Viinitarha tuotti vain villejä marjoja.
Jeesus tuo kertomukseen uuden ulottuvuuden.
Hän kertoo, että Hän itse on nyt tosi viinipuu.
Hän ilmaisee tässä jumalallisen olemuksensa sanoilla 'Minä olen'.
Samalla Jumalan Sanan täyttymyksen, -
Jumalan suunnitelman toteutumisen. Hän on tosi viinipuu.
Vertaus kertoo yhteydestä.
Jeesus ei ole vain puun runko. Hän on puu juurineen, -
runkoineen, oksineen, hedelmineen. Kokonaisuudesta on kyse.
Oksa on erottamattomasti osa puuta. Puuhun liittyneenä -
se saa voimansa ja elämänsä puusta, tuottaa hedelmää.
Oksan ei tarvitse pinnistellä pysyäkseen puussa.
Samoin hedelmän tuottaminen tapahtuu luonnostaan.
Eikö tämä ole todellista evankeliumia, armon evankeliumia?
Muista Jeesuksen sanat: "Minä olen viinipuu, te olette oksat. -
Se, joka pysyy minussa ja jossa minä pysyn, -
tuottaa paljon hedelmää. Ilman minua te ette saa aikaan mitään."
Ihana elämä Kristuksessa.
Jumalan lapsille viinipuuvertaus onkin niin rohkaiseva -
kuin kehottava kuvaus Jumalan tahdon mukaisesta elämästä.
Perusta on armossa. Keskeistä on Kristuksessa pysyminen.
Jumalan Sanan ohjatessa meidän elämässämme syntyy -
se tarvittava hedelmä kuin luonnostaan.
Pysykää minun rakkaudessani. Rakastakaa toisianne, -
niin kuin minä olen rakastanut teitä. Siinä Jeesuksen ydinopetusta.
Liikkeellä olo on yksi kristityn tunnusmerkki.
Siinä se elävä vesi virtaa. Jumalan rakkaus meidänkin kauttamme -
ja evankeliumi menee eteenpäin.
Elämä tässä maailmassa ei ole aina helppoa, -
mutta Jeesus antaa ohjeita siihenkin. Hän sanoo:
Jeesuksen omina joudumme kohtaamaan maailman vihaa. Miksi?
Olemme maailmassa, mutta emme maailmasta.
Tätä voisi verrata siihen, että laiva kulkee vedessä, -
mutta vesi ei saa tulla laivaan.
On erotuttava maailmassa, mutta ei eristäydyttävä maailmasta.
Aikamme ongelma näyttää olevan, että kirkko ei täytä -
vaikutuksellaan maailmaa. Maailma täyttää vaikutuksellaan kirkon.
Onko nyt muistettu Jeesuksen opetusta?
Tärkeintä on, että Jeesus tietää, mitä meidän elämäämme kuuluu.
Hän tietää kaiken jo etukäteen ja antaa siksi nämä ohjeet -
ja sanoo itse tästä opetuksestaan:
Ajattele, eikö ole turvallista! Kyllä Jeesus tietää kaiken.
Sinunkin elämässäsi tälläkin hetkellä.
Jos sinulla on joku asia, mikä painaa, niin turvaa Jeesukseen.
Puhu Hänelle. Kerro huolesi rukouksessa.
Hän kuulee. Hän auttaa.
Emme ole todellakaan yksin.
Jumalan Pyhä Henki on meidän kanssamme. Jeesus sanoo:
Olkaamme rohkeita rukouksessa. Tämä lahja on meille annettu.
Ja myös nykyajan keskelle se suuri Jumalan lahja: rauha Kristuksessa.
Jeesus tietää, että me tarvitsemme sen. Sanoohan Hän näin:
Eikö ole hieno asia? Saamme elää voittajan puolella.
Ajatelkaamme näitä Jeesuksen sanoja, joita olemme kuulleet.
Ajatelkaamme omaa elämäämme. Eikö ole totta, -
että monenlaista koetusta ja ahdistusta meillä on?
Ihmisen elämä ei ole helppoa. Juuri siksi Jeesus on meille annettu.
Evankeliumissa avautuu se turva ja huolenpito, -
mitä Jumala meille antaa.
Rauhakin tuntuu todellisimmalta juuri taistelujen keskellä.
Jeesuksen läsnäolon merkitys avautuu siinä, -
että me todella tarvitsemme Häntä elämässämme.
Rukouksen merkitys avautuu: -
me tarvitsemme jatkuvasti monia asioita elämässämme.
Jeesus avaa tässä meille ihania Jumalan valtakunnan salaisuuksia.
Mitä Hän sanoo, kun Hän on puhunut kaiken?
Ja Jeesus päättää puheensa rukoukseen:
Sinä, joka kuulet nämä sanat, ole turvallisella mielellä.
Jeesus rukoilee jatkuvasti sinun puolestasi.
Hän on antanut sinun edestäsi täyden uhrin Golgatan ristillä.
Kaikki on täytetty siinä, kaikki lain vaatimukset.
Kaikki on anteeksi annettu. Kaikki on sovitettu.
Älä pelkää. Jeesus on sinun kanssasi tässäkin hetkessä.
Herra siunatkoon sinua ja sinun elämääsi. Aamen.
Tekstitys: Tuula-Riitta Virrankare